ธกส.พร้อมเดินหน้าโครงการลดหย่อนหนี้เกษตรกร
ธกส.เผยเตรียมพร้อมเดินหน้าโครงการลดหย่อนหนี้ให้เกษตรกรสมาชิกกองทุนฟื้นฟูแล้ว รอเพียงผลการตีความจากกฤษฎีกา
11 ส.ค. 2553

ธกส.เผยเตรียมพร้อมเดินหน้าโครงการลดหย่อนหนี้ให้เกษตรกรสมาชิกกองทุนฟื้นฟูแล้ว รอเพียงผลการตีความจากกฤษฎีกา
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธกส.) กล่าวว่า ธกส.ได้เตรียมความพร้อมในการดำเนินโครงการลดหย่อนหนี้ให้เกษตรกร ที่เป็นสมาชิกกองทุนฟื้นฟูและพัฒนาเกษตรกร 50% จากยอดหนี้เรียบร้อยแล้ว ซึ่งขณะนี้อยู่ระหว่างการตีความกฎหมายของ สำนักงานคณะกรรมการกฤษฎีกา ว่า จะมีการดำเนินการได้หรือไม่ ซึ่งคาดว่า คงใช้เวลาในการพิจารณาอีกไม่นาน 
อย่างไรก็ตาม ผู้ที่เข้าร่วมโครงการนี้จะมีการลดมูลหนี้ให้ 10% หลังชำระหนี้อีกครึ่งหนึ่งหมดลง ภายในระยะเวลา 15 ปี พร้อมดอกเบี้ย จึงจะได้รับสิทธิดังกล่าว ซึ่งการดำเนินโครงการนี้จะคิดอัตราดอกเบี้ยอยู่ที่ ร้อยละ MRR-3 หรือ 3.75%
นายลักษณ์ กล่าวเพิ่มเติมอีกว่า นอกจากนี้หากผู้ที่ไม่ได้ขึ้นทะเบียนกองทุนฟื้นฟู แต่เป็นลูกค้ากับทาง ธกส. จะมีมาตรการอื่น ในการช่วยเหลือ ส่วนเรื่องหนี้นอกระบบ ในขณะนี้นั้น ทาง ธกส. ได้มีการอนุมัติไปแล้ว ทั้งสิ้น 260,000 ราย วงเงินรวมประมาณ 22,643 ล้านบาท